jkorsvik/nowiki_second_scrape_merged huggingface dataset:
Lanercost

Lanercost er en landsby i den nordlige delen av Cumbria i England. Bosetningen er i det verdslige sognet Burtholme i distriktet Carlisle. Landsbyen ligger i nærheten av Hadrians mur. Lanercost er også kjent for tilstedeværelsen av klosteret Lanercost Priory hvor den historiske, om enn partiske, kilden Lanercost-krøniken har sitt navn fra. Nonneklosteret ble grunnlagt i 1165 som et augustinsk hus.
I henhold til en beskrivelse fra 1884, er Lanercost «et stor og billedskjønt distrikt som strekker seg omtrent 16 km i lengde fra øst til vest, og 14 fra nord til sør. Det er grenset i sør og øst av elven Irthing, og i nord av sognet Bewcastle, og i vest av sognene Walton og Stapleton. Hadrians mur går gjennom sognet og flere av den seksjoner kan fortsatt bli sett, inkludert en viktig romersk stasjon ved Birdoswald. Sognet er delt opp i fire kommuner: Askerton, Burtholme, Kingwater, og Waterhead.»


== Historie ==

Lanercost ligger nær Hadrians mur, men dens historie har også vært preget av sin nærhet til den skotske grensen. Det var derfor tungt utsatt for krigerbander på plyndringstokt. Lanercost Priory ble grunnlagt av augustinermunker i 1166. På veg nord for å invadere Skottland oppholdt den allerede svært syke kong Edvard I seg ved klosteret i fem måneder i 1306–1307, men han død før han nådde fram til den skotske grensen. Det står en minneplate ved Lanercost angående denne anledningen. Klosteret ble selv svært ødelagt av skotske plyndrere på 1200- og 1300-tallet, en gang ved Robert Bruce selv, og klosteret ble endelig forlatt i 1536. Etter generelle oppløsningen av Englands klostre ble klosteret omgjort til en sognekirke, og i 1740 ble hele midtskipet i kirken gitt nytt tak for å øke volumet. Østenden av kirken fra 1200-tallet har således blitt bevart. Det er en samling av romerske altere og utskjæringer fra middelalderen i det gamle klosterkjelleren. I dag er ruinene av klosteret åpent for besøkende de månedene med milde vær og blir administrert av English Heritage.


== Etymologi ==
Opprinnelse til navnet til navnet Lanercost er avledet fra brytonske Llanerch («skogslysning»). I kumbrisk ble brytonske gruppen *rk palliativt til /rx/ (W rch, C rgh, B rc’h), men et antall stedsnavn synes å vise at kumbrisk beholdt plosiv (lukkelyd) i denne posisjon. Lanark og Lanercost er antatt å ha beholdt ekvivalenten av W lannerch, «lysning».


== Bilder ==

		
		
		
		
		


== Referanser ==
Shake It Up (TV-serie)

Shake It Up er en amerikansk komiserie for barn og ungdom som gikk på Disney Channel fra 2010 til 2013. Serien handler om to 13-årige dansere som var bestevenninner. Hovedrollene ble spilt av Bella Thorne og Zendaya Coleman.


== Om serien ==
De tretten år gamle bestevenninnene CeCe Jones og Raquel «Rocky» Blue har drømt om å bli profesjonelle dansere siden de var småjenter, og det store gjennombruddet kommer når de får opptre på Shake It Up, et lokalt TV-danseshow i Chicago! CeCe og Rocky bryter alle regler for å slå gjennom, setter vennskapet på prøve og opplever nye eventyr underveis.


== Rollefigurer ==
CeCe Jones (spilt av Bella Thorne): CeCe er en rufsete indiejente. Hun kler seg eksentrisk. Hun er konfronterende, sta, har sterkt konkurranseinstinkt, og et svært dårlig forhold til autoriteter. Hun er en naturlig leder, men til tider usikker på intelligensen sin. Hun har danset hele livet og vil gjerne gjøre det til en karriere.
Rocky Blue (spilt av Zendaya): Rocky er CeCes bestevenninne. Hun er smart, morsom, følsom og åpenhjertig. Hun er en gløgging som bare får A-er på skolen, mens CeCe strever for å få en C. Hun jobber hardt, er perfeksjonist, og ganske så gal etter gutter.
Deuce Martinez (spilt av Adam Irigoyen): Deuce er Rocky og CeCes gatesmarte kompis, kul og med kontakter, som gjør et poeng av å vite noe om alt. Han er fyren med innsideinformasjon.
Ty Blue (spilt av Roshon Fegan): Rockys storebror Ty er kul, hip og sarkastisk. (Ja, særlig.) Han er en god danser, men enda bedre med damene ... det liker han i hvert fall å tro.
Flynn Jones (spilt av Davis Cleveland): Selvfølgelig ser CeCes lillebror Flynn søt ut, men han er også smartere enn du tror, vet hvordan han kan utnytte enhver situasjon, og har stor appetitt på bacon, videospill og å irritere storesøsteren sin.
Gunther & Tinka: Gunther og Tinka Hessenheffer er toeggede tvillinger fra et lite fjell-land med et navn det ikke går an å uttale. Med karakteristiske aksenter og en forkjærlighet for glitrende klær, glir de to absolutt ikke inn i folkemengden. De er både venner og fiender av Rocky og CeCe på Shake It Up, Chicago! og på skolen.


== Norske stemmer ==
Agnes Fasting som CeCe
Caroline Danielsen Sørensen som Rocky Blue
Kristoffer Maurstad som Flynn
Robin Eriksen som Ty
Julian Mæhlen som Deuce
Eline Høyer som Tinka


== Lydspor ==
2011: Shake It Up: Break It Down
2011: Shake It Up: Dance Dance (Europaversjon)
2012: Shake It Up: Live 2 Dance
2012: Shake It Up: Made In Japan EP


== Referanser ==


== Eksterne lenker ==
(en) Shake It Up på Internet Movie Database
Hordes of Chaos

Hordes of Chaos er det tyske thrash metal-bandet Kreators tolvte studioalbum, utgitt 13. januar 2009.
Musikkalbumet ble innspilt direkte på en analog opptaker med lite overdubbing. Dette var første gang siden Pleasure to Kill fra 1986 at de spilte inn et album på denne måten. Albumet ble utgitt i tre ulike format, standard, deluxe (med DVD) og LP. Albumet var bandets første som har fått plassering på Billboard 200 albumlisten i USA (165 plass), med et salg på 2 800 eksemplarer den første uka.


== Sporliste ==
«Hordes of Chaos (A Necrologue for the Elite)»  5:04
«War Curse» 4:10
«Escalation» 3:24
«Amok Run» 4:12
«Destroy What Destroys You» 3:13
«Radical Resistance»   3:43
«Absolute Misanthropy»   3:37
«To the Afterborn» 4:53
«Corpses of Liberty» 0:55
«Demon Prince» 5:16


== Personell ==
Mille Petrozza - gitar, vokal
Sami Yli-Sirniö - gitar
Jürgen Reil - trommer
Christian Giesler - bassgitar
Moses Schneider - produsent
Colin Richardson - mixing
Joachim Luetke - omslag


== Eksterne lenker ==
(en) Hordes of Chaos på Discogs 
(en) Hordes of Chaos på MusicBrainz 
(en) Hordes of Chaos på AllMusic
Eva Funck

Eva Rose-Marie Funck Beskow (født Årlin 28. mai 1956 i Stockholm) er en svensk skuespiller og programleder. Hun er skaperen av det svenske barneprogrammet Höna-Pöna, som ble sendt på svensk fjernsyn fra 1975.Funck driver selskapet Höna-Pöna AB, som produserer TV-programmer. Hun tar også oppdrag for andre produsenter Hun har ledet mange programmer i Sveriges Television, blant annet Evas pysselshow, Evas sommarplåster, Evas vinterplåster, Evas funkarprogram og Evas superkoll.
Hun ga stemme til figuren Dronning Konus i animasjonsfilmen Sirre Strikk og Padde Ball på nye eventyr (1991). Hun har også medvirket i blant annet Björnes magasin på Sveriges Television.


== Familieliv ==
Eva Funck Beskows første ektemann var Thomas Funck (1919–2010). De giftet seg i 1975. Sammen fikk de sønnen Gustav, før de skilte lag. Senere giftet hun seg med Erland Beskow.


== Litterære priser ==
2005 - Stockholms stads hederspris
2008 - Kristallen
2009 - Reftecs stora pris
2010 - Kunnskapsprisen


== Referanser ==


== Eksterne lenker ==
(sv) Offisielt nettsted 
(en) Eva Funck – kategori av bilder, video eller lyd på Commons 
(en) Eva Funck på Internet Movie Database 
(sv) Eva Funck i Svensk Filmdatabas 
(en) Eva Funck hos The Movie Database
Ivar Fredholm

Erik Ivar Fredholm (født 7. april 1866 i Stockholm, død 17. august 1927) var en svensk matematiker, særlig kjent for sine banebrytende arbeider innen integralligninger og spektralteori. 
Ivar Fredholm var sønn av Aseas grunnlegger Ludvig Fredholm.  
Han var elev av Magnus Gustaf Mittag-Leffler og tok sin doktorgrad i 1898. Samme år ble han dosent ved Stockholms högskola, og fra 1906 til sin død var han professor i mekanikk og matematisk fysikk samme sted. 


== Referanser ==
Verdensmesterskapet i sprint på skøyter

Det internasjonale skøyteforbundet (ISU) har organisert sprintverdensmesterskap siden 1970. Mesterskapet fikk status som offisielt mesterskap først fra 1972.
I løpet av mesterskapet går man 500 meter to ganger og 1 000 meter to ganger og legger sammen poengsummene for de fire distansene til en sprint firkamp.


== Arenaer og deltagere ==


== Referanser ==


== Litteratur ==
Trond Eng, red. (november 2002). «World championships sprint ladies». All time international championships – Complete results 1889–2002 (engelsk). Askim: World speed skating statisticians association (WSSSA) – Skøytenytt. s. 33–48. 
Trond Eng, red. (november 2002). «World championships sprint men». All time international championships – Complete results 1889–2002 (engelsk). Askim: World speed skating statisticians association (WSSSA) – Skøytenytt. s. 149–165. 


== Eksterne lenker ==
(en) Results overview ⋅ World Championships Sprint på SpeedSkatingNews.info
(en) World Championship Sprint Medal summary Men og Medal summary Women på SpeedSkatingStats.com
(en) Sprint-VM på skøyter resultatmeny for både herrer og damer på www.ISU.html.infostradasports.com
(en) Speed Skating - World Sprint Championships : Event statistics for Men og for Women på The-Sports.org (noe nasjonalitetssurr for tidligere og nåværende nasjoner, f.eks. for Tyskland og Sovjetunionen.)
«World Sprint Championships» (engelsk). SkateResults.com. Arkivert fra originalen 13. februar 2010. Besøkt 6. juli 2016.
Ishockey-VM 2006 (elitedivisjonen)

VM i ishockey 2006 for elitedivisjonen ble arrangert i Latvia fra 5. til 21. mai 2006. Det var det 70. verdensmesterskapet i ishockey som er arrangert. Det var første gang at et uavhengig Latvia og at en tidligere sovjetrepublikk (utover Russland) arrangerte ishockey-VM.
For første gang siden 2000 var Norge igjen med i elitedivisjonen av ishockey-VM, og Norden hadde dermed for første gang siden ishockey-VM 1949 alle fire land med: Danmark, Finland, Norge og Sverige.
Mesterskapet ble vunnet av de olympiske mesterne fra Sverige etter finaleseier over de regjerende verdensmesterne fra Tsjekkia med 4-0. Det var Sveriges åttende VM-tittel mens tsjekkerne dermed måtte innkassere deres første finalenederlag i deres sjette VM-finale. Finland vant bronsefinalen etter at de slo Canada 5-0.


== Arenaer ==


== Seeding ==


== Tropper ==

Troppene ved ishockey-VM 2011 består alle av minst 15 løpere (angreps- og forsvarsspillere) og to målvakter og maksimalt 20 løpere og 3 målvakter.


== Grunnspillet ==


=== Gruppe A ===


=== Gruppe B ===


=== Gruppe C ===


=== Gruppe D ===


== Mellomrunde ==


=== Gruppe E ===


=== Gruppe F ===


== Nedrykksgruppe, gruppe G ==


== Sluttspill ==


=== Kvartfinaler ===


=== Semifinaler ===


=== Bronsefinale ===


=== Finale ===


== Sluttresultater ==
Turneringens sluttresultater ifølge IIHF:


== Statistikker ==


== Dommere ==


== Se også ==


== Eksterne lenker ==
Arkivside om ishockey-VM 2006 på IIHFs hjemmeside (engelsk)
Esparza (kanton)

Esparza er en kanton nordvest i provinsen Puntarenas i Costa Rica. Kantonen hadde 28 644 innbyggere i 2011. Arealet er på 218,80 km². Administrasjonssentrum er byen Esparza.
Kantonen har ei kort kystlinje langs Stillehavet like sør for havnebyen Puntarenas. Den panamerikanske hovedveien går gjennom Esparza.


== Distrikter ==
Kantonen Esparza er delt inn i fem distrikter:

Espíritu Santo
San Juan Grande
Macacona
San Rafael
San Jerónimo


== Referanser ==


== Eksterne lenker ==
Offisielt nettsted 
(en) Esparza (Costa Rica) – kategori av bilder, video eller lyd på Commons
Garabito (kanton)

Garabito er en kanton nordvest i provinsen Puntarenas i Costa Rica. Kantonen hadde 17 229 innbyggere i 2011. Arealet er på 316,31 km². Administrasjonssentrum er strandbyen Jacó, som er et av landets mest besøkte feriesteder.
Kantonen ligger langs stillehavskysten og har ei rekke strender, deriblant Jacó, Playa Hermosa, Punta Leona og Playa Herradura. Carara nasjonalpark ligger også i kantonen. Río Grande de Tárcoles, som er populær blant turister på grunn av de mange krokodillene, renner ut i Garabito.
Kantonen er oppkalt etter cacique Garabito, indianerkongen som kjempa for å forsvare Costa Rica mot spanjolene på 1500-tallet.


== Distrikter ==
Kantonen er delt inn i to distrikter:

Jacó
Tárcoles


== Bilder ==

		
		


== Referanser ==


== Eksterne lenker ==
(es) Offisielt nettsted
Golfito (kanton)

Golfito er en kanton sør i provinsen Puntarenas i Costa Rica. Kantonen hadde 39 150 innbyggere i 2011. Arealet er på 1753,96 km². Administrasjonssentrum er byen Golfito.
Kantonen omfatter områder på begge sider av Golfo Dulce helt sør på den kostarikanske stillehavskysten, deriblant den sørlige delen av Osahalvøya. Helt i sør grenser kantonen til Panama.


== Distrikter ==
Kantonen Golfito er delt inn i fire distrikter:

Golfito
Puerto Jiménez
Guaycará
Pavón


== Referanser ==


== Eksterne lenker ==
(es) Offisielt nettsted 
(en) Golfito – kategori av bilder, video eller lyd på Commons
Tåtten om Måne skald

Tåtten om Måne skald (Mána þáttr skálds eller Mána þáttr Íslendings) er en tått, en kort islendingesaga fra ca år 1200. Historien foregår i Norge i 1184 og handler om Måne som kommer tilbake fra en reise til Roma, oppsøker kong Magnus Erlingsson (1156-1184) og fremsier et kvad for å ønske kongen god reise til Bergen. I tillegg fremsier han kvadet Útfarardrápa av Halldórr skvaldri, som handler om Erlings morfar Sigurd Jorsalfare.
Tåtten tilhører en liten gruppe av fire tætter som er slike korte prosatekster som er føyd inn i kongesagaer for å introdusere et løskvad. Teksten er kjent fra AM 327 4°-manuskriptet til Sverres saga.
Kvad av Måne finnes også i Íslendinga saga og en halv vise i Skaldskaparmål.
Oversatt til norsk av Arnhild Mindrebø i fembindsverket Islendingesagaene, 2014.


== Referanser ==


== Eksterne lenker ==
John Inge Svendsen

John Inge Svendsen (født 1956) er en norsk geolog og arkeolog.
Han mottok dr.scient. fra Universitetet i Bergen i 1990 på en avhandling om landskapsutvikling og brehistorie på Svalbard, og strandlinjeforskyvninger på Nordvestlandet. Svendsen fortsatte på samme sted, ved Senter for miljø- og ressursstudier, i et prosjekt han ledet med EF-forskere om Storeggaraset for 7 000 år siden. I en tiårsperiode fra 1994 var han leder for prosjektet Paleo Environment and Climate of the Russian Arctic (PECHORA)  der han sammen med russiske forskere, blant andre Pavel Pavlov fra Komi-avdelingen ved Det Russiske Vitenskapsakademi, påviste en 22 000 år gammel bosetning på stedet Mamontovaya Kurya, i Usa, Pymva Shor, nordlige Ural, 200 km nord for polarsirkelen. De fant blant annet Neandertalerens huggmerker på en 42 000 år gammel mammut-tann og ga den til Bergens museum.  Sammen med Jan Mangerud, også fra Bergen, studerte han samtidig hvordan store isbreer som Barentshavet og Karahavet, også demmet opp de russiske elver og laget en innsjø to ganger så stor som Det kaspiske hav. 
Fra 2005 til 2010 ledet han IPY-prosjektet Ice Age development and Human Settlement in northern Eurasia (ICEHUS) I og II som skulle kartlegge den russiske klimahistorien.I 2011 ble det meldt at Svendsen og Mangerud ved elven Petsjora fant noe enda eldre, fra 33 000 år tilbake.
  
I 2007 mottok han en Nansenpris.
Han er i dag (2012) professor ved Institutt for geovitenskap (UiB), gruppen for kvartærgeologi og paleoklima, samt tilknyttet Bjerknessenteret. I 2013 ble han valgt inn i Det Norske Videnskaps-Akademi i gruppe for geofag


== Referanser ==
Parrita (kanton)

Parrita er en kanton i provinsen Puntarenas i Costa Rica. Kantonen hadde 16 115 innbyggere i 2011. Arealet er på 478,79 km². Kantonens administrasjonssentrum er byen Parrita.
Kantonen befinner seg omtrent midt på den kostarikanske stillehavskysten.
Parrita er den eneste av landets kantoner som består av bare ett distrikt.
I tillegg til byen Parrita har kantonen følgende landsbyer og bebodde steder: Alto Camacho, Ángeles, Bajos Jicote, Bambú, Bandera, Barbudal, Bejuco, Boca del Parrita, Carmen, Chires, Chires Arriba, Chirraca Abajo, Chirraca Arriba, Esterillos Centro, Esterillos Este, Esterillos Oeste, Fila Surubres, Guapinol, Higuito, I Griega, Isla Damas, Isla Palo Seco, Jicote, Loma, Mesas, Palmas, Palo Seco, Pirrís, Playa Palma, Playón, Playón Sur, Pirrís (Las Parcelas), Pocares, Pocarito, Porvenir, Punta Judas, Rincón Morales, Río Negro, Río Seco, San Antonio, San Bosco, San Gerardo, San Isidro, San Juan, San Julián, San Rafael Norte, Sardinal, Sardinal Sur, Surubres, Teca, Tigre, Turbio, Valle Vasconia og Vueltas.


== Referanser ==
Ephyriades

Ephyriades er en gruppe (slekt) av sommerfugler som tilhører familien smygere (Hesperiidae).


== Utseende ==
Små til middelsstore (vingespenn ca. 30 millimeter), brune smygere. Hannen har en påfallende, lys fold der det sitter duftskjell ved forkanten av forvingen. Forvingen kan ha noen små, hvite flekker, eller hele vingen kan være ensfarget. Ephyriades eugramma er lysere på farge og tydelig flekkete, og den bakre delen av bakvingen er lyseblå på undersiden. Larvene er grønne med brunlig hodekapsel.


== Levevis ==
Larvene lever på planter i familiene Malpighiaceae og Menispermaceae.


== Utbredelse ==
Slekten er utbredt i Mellom-Amerika og Karibia, inkludert Florida.


== Systematisk inndeling ==
Inndelingen følger Brower & Warren (2007).

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Pyrginae Burmeister, 1878
Erynnini Brues & Carpenter, 1932 – 130 arter fordelt på 17 slekter, stort sett Neotropiske region.
Slekten Ephyriades Hübner, 1819
Ephyriades arcas (Drury, 1773)
Ephyriades brunnea (Herrich-Schäffer, 1864)
Ephyriades eugramma (Mabille, 1888) - noe ulik de andre artene, usikkert om denne bør plasseres her.
Ephyriades zephodes (Hübner, 1825)


== Kilder ==
Brower, A.V.Z. og Warren, A. (2007) Ephyriades på Tree of life [1]
Markku Savela's Lepidoptera and some other life forms: Sjekkliste over artene. Hentet 18.6. 2012.
Butterflies of America - Ephyriades spp. [2]


== Eksterne lenker ==
(en) Ephyriades i Encyclopedia of Life 
(en) Ephyriades i Global Biodiversity Information Facility 
(en) Ephyriades hos ITIS 
(en) Ephyriades hos NCBI 
(en) Kategori:Ephyriades – bilder, video eller lyd på Wikimedia Commons 
Ephyriades – detaljert informasjon på Wikispecies 
Bug-guide.net, bilder av Ephyriades brunneus [3]
Montes de Oro

Montes de Oro er en kanton nord i provinsen Puntarenas i Costa Rica. Kantonen hadde 12 950 innbyggere i 2011. Arealet er på 244,76 km². Kantonens administrasjonssentrum er Miramar.
Kantonen befinner seg i fjella i Cordillera de Tilarán. Den viktigste næringsveien er landbruk.


== Distrikter ==
Kantonen er delt inn i tre distrikter:

Miramar
La Unión
San Isidro


== Referanser ==
Helias

Helias er en gruppe (slekt) av sommerfugler som tilhører familien smygere (Hesperiidae).


== Utseende ==
Middelsstore, brunspraglete smygere med litt uregelmessig formede vinger. I likhet med mange andre Erynnini bøyer de den ytre delen av forvingene ned når de sitter med åpne vinger, og vingene har en fløyelsaktig glans. Hos denne slektene har vingene nokså tydelige, lysere og mørkere tverrbånd.


== Levevis ==
Larvene lever på busker i slekten Stigmaphyllon (Malpighiaceae).


== Utbredelse ==
Slekten er utbredt i Sør- og Mellom-Amerika.


== Systematisk inndeling ==
Inndelingen følger Brower & Warren (2007).

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Pyrginae Burmeister, 1878
Erynnini Brues & Carpenter, 1932 – 130 arter fordelt på 17 slekter, stort sett Neotropiske region.
Slekten Helias Fabricius, 1807
Helias cama Evans, 1953
Helias godmani (Mabille & Boullet, 1917)
Helias phalaenoides Fabricius, 1807


== Kilder ==
Brower, A.V.Z. og Warren, A. (2007) Helias på Tree of life [1]
Markku Savela's Lepidoptera and some other life forms: Sjekkliste over artene. Hentet 18.6. 2012.
Butterflies of America - Helias spp. [2]


== Eksterne lenker ==
(en) Helias i Encyclopedia of Life 
(en) Helias i Global Biodiversity Information Facility 
(en) Helias hos NCBI 
(en) Kategori:Helias – bilder, video eller lyd på Wikimedia Commons 
Helias – detaljert informasjon på Wikispecies
Osa (kanton)

Osa er en kanton i provinsen Puntarenas i Costa Rica. Kantonen hadde 29 433 innbyggere i 2011. Arealet er på 1930,24 km². Kantonens administrasjonssentrum er Ciudad Cortés.
Kantonen befinner seg sørvest i landet. Den omfatter blant annet den nordlige delen av Osahalvøya, hvor Corcovado nasjonalpark ligger, og en del av stillehavskysten. Det er ei rekke strender i kantonen, blant annet Dominical, Uvita og Bahía Drake. Marino Ballena nasjonalpark og Térraba Sierpe våtmarksområde ligger også i Osa.


== Distrikter ==
Osa er delt inn i seks distrikter:

Puerto Cortés
Palmar
Sierpe
Bahía Ballena
Piedras Blancas
Bahía Drake


== Bilder ==

		
		
		


== Referanser ==


== Eksterne lenker ==
Offisielt nettsted
Theagenes

Theagenes er en gruppe (slekt) av sommerfugler som tilhører familien smygere (Hesperiidae).


== Utseende ==
Middelsstore, brune smygere, forholdsvis slanke, med et særpreget utseende. På hodet er palpene påfallende store og kraftige. Forvingen har bølgende for- og ytterkanter, og ender i en skarp spiss. Den er brun på oversiden, brungul på undersiden. Bakvingen har et stort, snøhvitt felt i midten (unntatt hos T. dichrous).


== Levevis ==
Artene lever i tåkeskog, gjerne mellom 1000–2000 meter over havet. Forøvrig er biologien deres ganske dårlig kjent.


== Utbredelse ==
Slekten er utbredt i Sør- og Mellom-Amerika.


== Systematisk inndeling ==
Inndelingen følger Brower & Warren (2007).

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Pyrginae Burmeister, 1878
Erynnini Brues & Carpenter, 1932 – 130 arter fordelt på 17 slekter, stort sett Neotropiske region.
Slekten Theagenes Godman & Salvin, 1896
Theagenes aegides (Herrich-Schäffer, 1869)
Theagenes albiplaga (C. & R. Felder, 1867)
Theagenes dichrous (Mabille, 1878)


== Kilder ==
Brower, A.V.Z. og Warren, A. (2007) Theagenes på Tree of life [1]
Markku Savela's Lepidoptera and some other life forms: Sjekkliste over artene. Hentet 18.6. 2012.
Butterflies of America - Theagenes spp. [2]
Butterflies of the Andes - Theagenes albiplaga [3]


== Eksterne lenker ==
(en) Theagenes i Encyclopedia of Life 
(en) Theagenes i Global Biodiversity Information Facility 
(en) Theagenes hos NCBI 
Theagenes – detaljert informasjon på Wikispecies